बूटिंग
अभिकलन में बूटिंग कंप्यूटर शुरू करने की एक प्रक्रिया है जिसमें किसी बटन जैसे हार्डवेयर या सॉफ्टवेयर के सहारे कंप्यूटर चालू किया जाता है। कंप्यूटर चालू होने के बाद उसकी सेंट्रल प्रोसेसिंग यूनिट (सीपीयू) की मुख्य मेमोरी में कोई सॉफ्टवेयर नहीं होता है इसलिए कुछ प्रक्रियाओं को निष्पादित करने से पहले सॉफ़्टवेयर को मेमोरी में लोड करना पड़ता है। यह कार्य सीपीयू में हार्डवेयर या फ़र्मवेयर द्वारा, या कंप्यूटर सिस्टम में एक अलग प्रोसेसर द्वारा किया जा सकता है। बूटस्ट्रैप या बूटस्ट्रैप लोड का संक्षिप्त रूप बूट है। इसकी उत्पत्ति बूटस्ट्रैप वाक्यांश से हुई है जिसका अर्थ है 'अपने बूते खुद को ऊपर खींचना'। कंप्यूटर को पुनः आरंभ करने की प्रक्रिया रीबूटिंग कहलाती है जिसमें कंप्यूटर के सॉफ़्टवेयर पर काफ़ी दबाव पड़ता है।